Aga sa ju ise kommenteerisid Perekoolis… |
oktoober 29, 2015 ~ Liivi
Sellele probleemile on väga lihtne lahendus. See käomajandus tuleb lõpetada ja kasutajanimeks võib küll jääda eiütle33, aga selle taga peab olema id-kaardiga kasutajaks registreerimine. Alles jääb õigus arvustada avaliku elu tegelasi, aga ma arvan, et seda õigust ei kasutata enam nii agaralt ja sõnu valitakse palju hoolikamalt. Õigus sõnavabadusele jääb alles, aga lisandub vastutus nende sõnade eest. Hirmus inimõiguste rikkumine, eks!
Mõned on küll öelnud, et Mallukas ise on teinud ka nii või naa ning talle vastatakse lihtsalt samaga, aga ma küsiksin, et mida halba on näiteks Ines teinud, või ükskõik milline teine tuntud tegelane, kes on kägude hammaste vahele jäänud? Või “roosamanna blogijad”, kes ei ole oma blogides kedagi risti löönud? Nad on lihtsalt olemasoluga andnud kägudele õiguse arvustada näiteks nende meeste või laste välimust? Jaa, muidugi – kui ronid Eurovisioonile või pead blogi, siis pead olema valmis ka selleks, et sa ei meeldi kõigile ning pead taluma kriitikat. Sest see on ju igati konstruktiivne kriitika, kui öeldakse, et laps on kole.
Perekoolis, Õhtulehes, Delfis ja muudes anonüümset “kritiseerimist” võimaldavates portaalides kohtab rohkem sulaselget narrimist, ärapanemist, nõmetsemist ja kõike muud, mis on kaugel kriitikast. Lisaks MMSi grupi liikmete jahtimisele tuleks jahtida ka igasuguste portaalide kägusid, kes on potentsiaalsed laste mürgitajad luues nendest koolikiusajaid. Ma kaldun arvama, et nende pahatahtlike kommenteerijate peredes on söögilauas ka teemaks, kui nõmedalt nende maakatest naabrid täna riides olid või kuidas meie rõvedale peaministrile oleks paras, kui pagulased ta naise ära vägistaksid. Kurb, kui laps sellisest suhtumisest mürgituse saab ja tal koolis kõrvalnähud avalduvad…
oktoober 29, 2015, 14:02
oktoober 29, 2015, 19:17
oktoober 29, 2015, 16:51
oktoober 29, 2015, 17:31
oktoober 29, 2015, 19:33
oktoober 29, 2015, 20:12